|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Δ΄ ΤΕΧΝΙΚΩΝ ΠΡΟΔΙΑΓΡΑΦΩΝ ΚΑΙ ΕΡΕΥΝΑΣ ΑΓΟΡΑΣ** |  | **Αθήνα, 09/02/2023****Αριθ. Πρωτ.** **Δ.Π.Κ.Υ Α.Α.Δ.Ε Δ 1017598 ΕΞ 2023****ΕΞ. ΕΠΕΙΓΟΝ** |
| Ταχ. Δ/νση | :  | Λιοσίων 153-157 & Μιλήτου 6 |  | **ΠΡΟΣ :** Κάθε ενδιαφερόμενο |
| Ταχ. Κώδικας | : | 104 45 Αθήνα |
| Πληροφορίες | : | Σ. Παρασκευά |
| Τηλέφωνο | : | 212 8000 174 |
| E-Mail | : | aademarketresearch@aade.gr  |
| Url | : | [www.aade.gr](http://www.aade.gr) |

**Θέμα: Πρόσκληση για τη διενέργεια Προκαταρκτικής Διαβούλευσης του Σχεδίου της Διακήρυξης για την ανάθεση Σύμβασης για την υλοποίηση του συγχρηματοδοτούμενου πληροφοριακού συστήματος με τίτλο «Ψηφιακό σύστημα διαχείρισης ανθρώπινου δυναμικού και μισθοδοσίας της ΑΑΔΕ» για τις ανάγκες της Γενικής Διεύθυνσης Ανθρωπίνου Δυναμικού και Οργάνωσης και της Γενικής Διεύθυνσης Οικονομικών Υπηρεσιών της Ανεξάρτητης Αρχής Δημοσίων Εσόδων.**

Η Διεύθυνση Προμηθειών και Κτιριακών Υποδομών της Γενικής Διεύθυνσης Οικονομικών Υπηρεσιών της ΑΑΔΕ, ανακοινώνει ότι τίθεται σε Προκαταρκτική Διαβούλευση, το σχέδιο της διακήρυξης για την ανάθεση Σύμβασης για την υλοποίηση του συγχρηματοδοτούμενου πληροφοριακού συστήματος με τίτλο «Ψηφιακό σύστημα διαχείρισης ανθρώπινου δυναμικού και μισθοδοσίας της ΑΑΔΕ» για τις ανάγκες της Γενικής Διεύθυνσης Ανθρωπίνου Δυναμικού και Οργάνωσης και της Γενικής Διεύθυνσης Οικονομικών Υπηρεσιών της Ανεξάρτητης Αρχής Δημοσίων Εσόδων.

**Παρακαλούμε για τα σχόλια και τις προτάσεις σας** επί του παρατιθέμενου σχεδίου διακήρυξης.

ΔΙΑΔΙΚΑΣΙΑ ΔΙΑΒΟΥΛΕΥΣΗΣ

Η Προκαταρκτική Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων επί του σχεδίου της διακήρυξης. Η διάρκεια της Προκαταρκτικής Διαβούλευσης ορίζεται σε **δεκαπέντε (15) ημέρες** από την ανάρτησή της στον οικείο ιστοχώρο του ΟΠΣ ΕΣΗΔΗΣ.

Η καταχώριση παρατηρήσεων/σχολίων των οικονομικών φορέων πραγματοποιείται απευθείας μέσω της ηλεκτρονικής φόρμας του ΟΠΣ ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώριση σχολίου». Τα καταχωρημένα σχόλια/παρατηρήσεις των οικονομικών φορέων αναρτώνται αυτούσια στην ηλεκτρονική φόρμα του ΟΠΣ ΕΣΗΔΗΣ ως σχόλια της ανακοίνωσης διενέργειας της Προκαταρκτικής Διαβούλευσης.

Εναλλακτικά οι ενδιαφερόμενοι οικονομικοί φορείς μπορούν να υποβάλλουν τα σχόλια/παρατηρήσεις τους στην ηλεκτρονική διεύθυνση aademarketresearch@aade.gr της Δ/νσης Προμηθειών και Κτιριακών Υποδομών της Γενικής Δ/νσης Οικονομικών Υπηρεσιών της Α.Α.Δ.Ε.

Μετά το πέρας της προθεσμίας για τη διενέργεια Προκαταρκτικής Διαβούλευσης της Διακήρυξης θα αναρτηθεί σχετική ανακοίνωση στην ιστοσελίδα της Α.Α.Δ.Ε. ([www.aade.gr](http://www.aade.gr)) με τα στοιχεία των οικονομικών φορέων που συμμετείχαν στη διαδικασία καθώς και τις παρατηρήσεις που υποβλήθηκαν, με την επιφύλαξη του χαρακτηρισμού αυτών ως εμπιστευτικών από τους οικονομικούς φορείς, λόγω τεχνικού ή εμπορικού απορρήτου. Οι συμμετέχοντες οικονομικοί φορείς δηλώνουν ρητά τις εμπιστευτικές πληροφορίες λόγω τεχνικού ή εμπορικού απορρήτου, προκειμένου αυτές να μη δημοσιοποιηθούν, με ρητή αναφορά στις κείμενες διατάξεις που επιβάλλουν την εμπιστευτικότητά τους.

Οι προτάσεις - παρατηρήσεις που υποβάλλονται στο πλαίσιο της διαδικασίας της Προκαταρκτικής Διαβούλευσης, θα αξιολογηθούν από τα αρμόδια όργανα της Ανεξάρτητης Αρχής Δημοσίων Εσόδων κατά την οριστικοποίηση των όρων της διακήρυξης, με γνώμονα τη βέλτιστη ικανοποίηση των τεχνικών και λειτουργικών απαιτήσεων/προδιαγραφών που έχουν τεθεί καθώς και των λοιπών όρων της διακήρυξης, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Η παρούσα ανακοίνωση θα αναρτηθεί στη Διαδικτυακή Πύλη «Προμηθεύς» του ΟΠΣ ΕΣΗΔΗΣ (http://www.eprocurement.gov.gr) στο σύνδεσμο «Διαβουλεύσεις» καθώς και στην ιστοσελίδα της Α.Α.Δ.Ε. ([www.aade.gr](http://www.aade.gr)) στον σύνδεσμο Προκηρύξεις - Διαγωνισμοί.

Παρακαλείσθε για την ανταπόκριση και τη συμμετοχή σας στη διαδικασία Προκαταρκτικής Διαβούλευσης.

|  |
| --- |
| **Ο ΠΡΟΙΣΤΑΜΕΝΟΣ ΤΗΣ Δ/ΝΣΗΣ** |
|  |
|  |
| **ΘΕΟΔΩΡΟΣ ΚΕΛΑΔΙΤΗΣ** |

**Συνημμένα:**

* Σχέδιο διακήρυξης για την υλοποίηση του συγχρηματοδοτούμενου πληροφοριακού συστήματος με τίτλο «Ψηφιακό σύστημα διαχείρισης ανθρώπινου δυναμικού και μισθοδοσίας της ΑΑΔΕ» για τις ανάγκες της Γενικής Διεύθυνσης Ανθρωπίνου Δυναμικού και Οργάνωσης και της Γενικής Διεύθυνσης Οικονομικών Υπηρεσιών της Ανεξάρτητης Αρχής Δημοσίων Εσόδων.

**Κοινοποίηση:**

* Γραφείο Διοικητή της Α.Α.Δ.Ε.
* Γενική Διεύθυνση Ανθρώπινου Δυναμικού και Οργάνωσης (Γ.Δ.Α.Δ.Ο.)
* Διεύθυνση Στρατηγικού Σχεδιασμού (Δ.Σ.Σ.)

**Εσωτερική Διανομή:**

* Γενική Δ/νση Οικονομικών Υπηρεσιών (Γ.Δ.Ο.Υ.)
* Διεύθυνση Προμηθειών και Κτιριακών Υποδομών, Τμήματα Α2’΄& Δ΄
* Αυτοτελές Τμήμα Υποστήριξης και Ελέγχου, Γ.Δ.Ο.Υ.